
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
5 ΜΑΪΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

374 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων είκοσι επτά (27) κτιρίων που 
βρίσκονται στην πόλη τής Κοζάνης και καθορισμός ειδικών 

όρων και περιορισμών δόμησης. 1 

Χαρακτηρισμός ως διατηρητέου του κτιρίου που βρίσκεται επί της 
κεντρικής πλατείας του οικισμού Χρυσού Νομού Φωκίδας, φερό- 
μενο ως ιδιοκτησία Ηλία Δημητρίου και καθορισμός ειδικών 

όρων και περιορισμών δόμησης. 2 

Χαρακτηρισμός ως διατηρητέων δύο (2) κτιρίων που βρίσκονται 
στην πόλη της Ναυπάκτου επί των οδών α)Τζαβέλλα αριθ. 102, 
φερόμενο ως ιδιοκτησία Δημητρίου Τριανταφύλλου και β) Τζα- 
βέλλα αριθ. 104, φερόμενο ως ιδιοκτησία Ζήση Αντωνίου και 

καθορισμός ειδικών όρων και περιορισμών δόμησης. 3 

Χαρακτηρισμός ως διατηρητέων δύο (2) κτιρίων που βρίσκονται 
στην πόλη του Αίγιου επί της οδού α) Ζαΐμη αριθ. 11, φερόμενο 
ως ιδιοκτησία Παν. Τσίτσα και β) Ζαΐμη αριθ. 13, φερόμενο 
ως ιδιοκτησία Ιεράς Μονής Παμμεγίστων Ταξιαρχών Αιγια- 
λείας και καθορισμός ειδικών όρων και περιορισμών δόμησης. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οικ. 21748/1189 (1) 

Χαρακτηρισμός ως διατηρητέων είκοσι επτά (27) κτιρίων που 

βρίσκονται στην πόλη της Κοζάνης και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 12.6.86 αιτιολογική έκθεση και την από 17.12.1986 
εισήγηση της Δ/νσης Παραδοσιακών Οικισμών και Περιβάλλοντος (Γ7). 

4. Τις απαντήσεις των ενδιαφερομένων που περιήλθαν στη Δ/νση 
Παραδοσιακών Οικισμών (Γ7) και την παρέλευση της προθεσμίας που 
ορίζεται από τις διατάξεις του Ν. 1577/85 (ΦΕΚ 210/Α) άρθρο 4 
παρ. 2 χωρίς να περιέλθόυν στη Δ/νση Παραδοσιακών Οικισμών (Γ7) 
τυχόν αντιρρήσεις των λοιπών ενδιαφερομένων, αποφασίζουμε: 

1. Χαρακτηρίζονται ως διατηρητέα είκοσι επτά (27) κτίρια που 
βρίσκονται στην πόλη της Κοζάνης, όπως αυτά αναφέρονται με αύξο- 
ντα αριθμό από 1 μέχρι 27 στον κατάλογο που ακολουθεί και φαίνονται 
σημειωμένα με σκιαγράφηση και τον αντίστοιχο αύξοντα αριθμό στο 


σχετικό πρωτότυπο τοπογραφικό διάγραμμα σε κλίμακα 1:2.000 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 21748/87 πράξη του και που συνοπτικό του 
αντίτυπο δημοσιεύεται με την παρούσα απόφαση. 

1. Οδός Δημογεροντίας αριθ. 8—10 (οικία Γρηγ. Βούρκα), φερό¬ 
μενο ως ιδιοκτησία Υπουργείου Πολιτισμού. 

2. Οδός Αδαμαντίδου αριθ. 12, (Αρχοντικό Νικ. Βούρκα), φερόμενο 
ως ιδιοκτησία Υπουργείου Πολιτισμού. 

3. Στοά Χατζηγιαννάκη μεταξύ των οδών Λιούφη και Ερμού, φερόμενο 
ως ιδιοκτησία Κωνσταντίνου Χατζηγιαννάκη και Δημητρίου Χατζηγιαν- 
νάκη. 

4. Οδός Ανδρόνικου Γ' και Μελετίου (Αρχοντικό Ψαλλίδα), φερόμενο 
ως ιδιοκτησία Αργυρίου Ψαλλίδα, Χρήστου Ψαλλίδα και Χαρίση Ψαλλίδα. 

5. Οδός Επισκόπου Μελετίου αριθ. 9, φερόμενο ως ιδιοκτησία Αντώνιου 
Τζατζαλή, Ερμιόνης Κατσαμπέκη, Βασιλικής Σαπουντζή και Φανής Σώτου. 

6. Οδός Κοβεντάρων και Γ. Ολύμπιου, (3ο και 4ο Δημοτικό Σχο¬ 
λείο) φερόμενο ως ιδιοκτησία του Δήμου Κοζάνης. 

7. Συγκρότημα δύο κτιρίων, α) οδός Ζαγορίου αριθ. 9, φερόμενο ως 
ιδιοκτησία Ευαγγελίας Βούρκα και Μαρίας Βούρκα και β) οδός Ζαγορίου 
αριθ. 7 και Δελμούζου, φερόμενο ως ιδιοκτησία Αικατερίνης Βούρκα, 
Μιχάλη Βούρκα, Ματούλας Βούρκα, Μαριάνθης Βούρκα, Σάββα Βούρκα, 
Νίκου Βούρκα, Μιχάλη Βούρκα και Ματίνας Βούρκα. 

8. Οδός Ρήγα Φεραίου αριθ. 4, φερόμενο ως ιδιοκτησία Θεοδώρου Τρε- 
μπενιώτη. 

9. Οδός Πίνδου αριθ. 10 και Κιλκίς, φερόμενο ως ιδιοκτησία 
Αλεξάνδρας Γκάζη — Χατζηδαβίδ. 

10. Οδός Δαβάκη και Πλατεία Συντάγματος, φερόμενο ως ιδιοκτη¬ 
σία Ιωάννη Γερούση και Κωνσταντίνου Γερούση. 

11. Οδός Αριστοτέλους αριθ. 4, φερόμενο ως ιδιοκτησία Νικόλαου Βσυ- 
χάρα. 

12. Πλατεία 28ης Οκτωβρίου αριθ. 1, φερόμενο ως ιδιοκτησία Ηλία 
Βαμβακά. 

13. Οδός Μεγδάνη αριθ. 17, φερόμενο ως ιδιοκτησία Μιχαήλ Καραβίδα. 

14. Οδός Δρίζη αριθ. 10, φερόμενο ως ιδιοκτησία Γεωργίου Καρα- 
θάνου και Μελπομένης Καραθάνου. 

15. Οδός Βίτσι αριθ. 27, φερόμενο ως ιδιοκτησία Κωνσταντίνου Φα- 
σούλα. 

16. Οδός Τακιατζήδων αριθ. 6, φερόμενο ως ιδιοκτησία Παναγιώτη Με- 
σημέρη. 

17. Οδός Μπουσίου, Εστίας και Δρίζη, (Βαλταδώριο Γυμνάσιο), 
φερόμενο ως ιδιοκτησία Δήμου Κοζάνης. 

18. Πλατεία Νίκης, (Υποκατάστημα Εθνικής Τράπεζας Ελλάδας), 
φερόμενο ως ιδιοκτησία Εθνικής Τράπεζας Ελλάδος. 

19. Οδός I. Τράντα αριθ. 24 — 26, φερόμενο ως ιδιοκτησία Στέφανου 
Μούκα. 

20. Οδός Βίτσι αριθ. 21, φερόμενο ως ιδιοκτησία Γεωργίου Ζιώγα 
και Βασιλικής Ζιώγα — Γκαντούτσιου. 

21. Οδός Διστράτου αριθ. 3, φερόμενο ως ιδιοκτησία Ιωάννη Κούρου. 

22. Οδός Ηπείρου αριθ. 28, φερόμενο ως ιδιοκτησία Βενετίας Μα- 
ντζιάρη, Βασιλικής Μαλούτα και Νικολάου Μαντζιάρη. 

23. Οδός Σεφέρη αριθ. 3, φερόμενο ως ιδιοκτησία Φερενίκης Βαρ- 
δάκα, Ελένης Βαρδάκα, Ματίνας Βαρδάκα, Λουκϊας Παπαμιχαήλ, Ελέ¬ 
νης Παπαμιχαήλ, Άννας Μπαλλή, Αθηνάς Τζημώκα και Μερκούρης 
Κυρατσού. 

24. Οδός Επισκόπου Βενιαμίν και Γ. Ολύμπιου, φερόμενο ως ιδιοκτησία 
Γεωργίου-Διάφα. 

25. Οδός Αραπίτσης αριθ. 12, φερόμενο ως ιδιοκτησία Κωνσταντί¬ 
νου Βουχάρα και Δημητρίου Βουχάρα. 

26. Οδός Δαβάκη, Αλκέτα και Δοξάτου, (Δρίγειό Κλήροδότημα), 
φερόμενο ως ιδιοκτησία Ιερός Μητρόπολης Κοζάνης. 

27. Πλατεία Νίκης, (Ξενοδοχείο «Ερμιόνιον»), φερόμενο ως ιδιο¬ 
κτησία Πέτρου Βαμβακά, Γεωργίου Τσουκαλά, Αικατερίνης Βαμ- 
βακά και Κωνσταντίνου Βαμβακά. 

2. Ως διατηρητέο καθορίζεται το αρχικό έκάστοτε κτίριο, καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα πάσης φύσης καθ’ ύψος ή κατ’ επέκταση υπάρχοντα προσκτί- 
σματα που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το αρχικό κτίριο πραγ¬ 
ματοποιείται από την Επιτροπή Πολεοδομικού και Αρχιτεκτονικού Ελέγχου 
(ΕΓΙΑΕ), 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή τόσο των επί μέρους αρχιτεκτονικών 
ή καλλιτεχνικών διακοσμητικών στοιχείων τους, όσο και των κτιρίων 
συνολικά, πλην εκείνων των προσκτισμάτων ή των στοιχείων των 
κτιρίων των οποίων την αφαίρεση εγκρίνει η Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

4. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο γενικός αρχιτεκτονικός χαρακτήρας του κτι¬ 
ρίου και δεν θίγονται τα διατηρητέα στοιχεία του. 

5α. Οι αιτήσεις για ανέγερση νέων κτιρίων στα οικόπεδα όπου 
υπάρχουν διατηρητέα κτίρια και για προσθήκες στα διατηρητέα 
κτίρια αποστέλλονται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας και Δημο¬ 
σίων Έργων με τη γνώμη της Επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ) για ειδικές ρυθμίσεις σύμφωνα με τις 
διατάξεις του άρθρου 4 παρ. 2τουΝ. 1577/85περίΓ ενικού Οικοδομι¬ 
κού Κανονισμού, εφόσον δεν παραβλάπτεται το διατηρητέο κτίριο και 
ο χώρος που το περιβάλλει. 

β. Κατ’ εξαίρεση από το προηγούμενο εδάφιο 5.α. και με σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) επιτρέπονται στα διατηρητέα κτίρια προσθήκες κατ’ επέκταση, 
περιορισμένων διαστάσεων, εφόσον κρίνονται απαραίτητες για τη λει¬ 
τουργική εξυπηρέτηση του κτιρίου. 


6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στα διατηρητέα κτίρια. 

β. Η τοποθέτηση επιγραφών μπορεί να επιτραπεί από την Επι¬ 
τροπή Πολεοδομικού και Αρχιτεκτονικού Ελέγχου (ΕΠΑΕ) μόνο εφό¬ 
σον δεν επηρεάζεται από αυτές ο χαρακτήρας των κτιρίων. Οι διαστά¬ 
σεις, η μορφή, το περιεχόμενο και η θέση των επιγραφών που μπορούν 
να τοποθετηθούν εγκρίνονται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

γ. Οι επιγραφές που υπάρχουν κατά το χρόνο δημοσίευσης της παρούσας 
απόφασης κρίνονται από την Επιτροπή Πολεοδομικού και Αρχιτεκτονικού 
Ελέγχου σύμφωνα με τα όσα ορίζονται στο προηγούμενο εδάφιο 6.β. 

7. Για την εκτέλεση κάθε εργασίας από αυτές που περιγράφονται 
στην παρούσα απόφαση, καθώς και για εξωτερικούς χρωματισμούς και 
κάθε εργασία επισκευής επί των όψεων των κτιρίων απαιτείται οικοδο¬ 
μική άδεια η οποία εκδίδεται μετά από έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ) και συνοδεύεται από πρα¬ 
κτικό όπου αναγράφονται με λεπτομέρεια οι εργασίες που πρόκειται να 
εκτελεσθούν. Οι μελέτες που υποβάλλονται στην Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ) πρέπει να είναι στο στάδιο 
της προμελέτης. Η ΕΠΑΕ μπορεί να ζητήσει και τα σχέδια της οριστικής 
μελέτης αν το κρίνει αναγκαίο. Οι μελέτες που υποβάλλονται πρέπει να 
περιέχουν τουλάχιστον τα παρακάτω στοιχεία: 

α. Μία σειρά αρχιτεκτονικών προσχεδίων (κατόψεις, όψεις, τομές). 

β. Τοπογραφικό με ακρίβεια, σε κλίμακα 1:200, το οποίο εμφανίζει 
την κατάσταση που υπάρχει, του όρους δόμησης που ισχύουν, τα δια¬ 
γράμματα κάλυψης, τα γειτονικά οικόπεδα με σημειωμένους τους αριθ¬ 
μούς ορόφων που υπάρχουν στα γειτονικά κτίρια, παλιά ή νέα, τον 
αντίστοιχο χαρακτηρισμό τους και ακριβή θέση και διαστάσεις του ακά¬ 
λυπτου χώρου τους και υπογράφεται από αρμόδιο μηχανικό. 

γ. Φωτογραφίες με γενική άποψη της οδού και από τις δύο πλευρές του 
διατηρητέου κτιρίου ώστε να φαίνονται τουλάχιστον δύο (2) κτίρια σε κάθε 
μία από τις δύο πλευρές του. Επίσης φωτογραφίες των απέναντι κτιρίων. 

δ. Σε περίπτωση επισκευών υποβάλλονται φωτογραφίες γενικές και 
με λεπτομέρειες όλων των όψεων του διατηρητέου κτιρίου ώστε να 
φαίνονται καθαρά όλα τα μαρφολογικά στοιχεία του. 

ε. Δειγματολόγιο χρωμάτων σε περίπτωση εξωτερικού χρωματισμού. 

8. Η ισχύς της απόφασης αυτής αρχίζει από τη δημοσίευσή της 
στην Είφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 

Αριθ. Οικ. 16716/1048 (2) 

Χαρακτηρισμός ως διατηρητέου του κτιρίου που βρίσκεται επί της 
κεντρικής πλατείας του οικισμού Χρυσού Νομού Φωκίδας, φερό- 
μενο ως ιδιοκτησία Ηλία Δημητρίου και καθορισμός ειδικών 
όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα τα 
άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767/Β) και ειδικότερα το άρθρο 5, όπως τροποποιήθηκε με την υπ’ 
αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 19.1.87 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7). 

4. Την από 4.2.1987 απάντηση του Ηλία Δημητρίου, αποφασίζουμε: 

1. Χαρακτηρίζεται ως διατηρητέο το διόροφο κτίριο που βρίσκεται 

επί της κεντρικής πλατείας του οικισμού Χρυσό Νομού Φωκίδας, φερό- 
μενο ως ιδιοκτησία Ηλία Δημητρίου, όπως αυτό φαίνεται σημειωμένο 
με διαγράμμιση στο σχετικό πρωτότυπο τοπογραφικό διάγραμμα σε 
κλίμακα 1:1.000 που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. Οικ. 16716/1048/1987 
πράξη του και που συνοπτικό του αντίτυπο δημοσιεύεται με την παρούσα 


απόφαση γιατί πρόκειται για αξιόλογο κτίριο που αποτελεί παράδειγμα 
εξελειγμένης λαϊκής αρχιτεκτονικής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση του κτιρίου. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό καί εσωτερικό του διατηρη¬ 
τέου κτιρίου, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Οίχ. 20250/1159 (3) 

Χαρακτηρισμός ως διατηρητέων δύο (2) κτιρίων που βρίσκονται στην 

πόλη της Ναύπακτού επί των οδών α)Τζαβέλλα αριθ. 102, φερόμενο 

ως ιδιοκτησία Δημητρίου Τριαντάφυλλου και β) Τζαβέλλα αριθ. 

104, φερόμενο ως ιδιοκτησία Ζήση Αντωνίου και καθορισμός ειδι¬ 
κών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767/Β) και ειδικότερα το άρθρο 5, όπως τροποποιήθηκε με την υπ’ 
αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 4.9.1986 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7). 

4. Την παρέλευση της προθεσμίας που ορίζεται από τις διατάξεις 
του άρθρου 4 παρ. 2 του Ν. 1577/85 (ΦΕΚ 210/Α) χωρίς να 
περιέλθουν στη Δ/νση Παραδοσιακών Οικισμών (Γ7) τυχόν αντιρρήσεις 
των Δημητρίου Τριανταφύλλου και Ζήση Αντωνίου, αποφασίζουμε: 

1. Χαρακτηρίζονται ως διατηρητέα δύο (2) κτίρια που βρίσκονται 
στην πόλη Ναύπακτο του Ν. Αιτωλίας και Ακαρνανίας επί των οδών 
α) Τζαβέλλα αριθ. 102, φερόμενο ως ιδιοκτησία Δημητρίου Τριανταφύλ- 
λου και β) Τζαβέλλα αριθ. 104, φερόμενο ως ιδιοκτησία Ζήση Αντωνίου 
όπως φαίνονται σημειωμένα στο σχετικό πρωτότυπο τοπογραφικό διά¬ 
γραμμα σε κλίμακα 1:5.000 που θεωρήθηκε από τον Προϊστάμενο της 
Δ/νσης Πολεοδομικών Εφαρμογών με την 20250/1987 πράξη του 
και που συνοπτικό του αντίτυπο δημοσιεύεται με την παρούσα απόφαση 
γιατί πρόκειται για αξιόλογα δείγματα παραδοσιακής αρχιτεκτονικής. 


2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας τους. 

4. Αιτήσεις για προσθήκες στα διατηρητέα κτίρια αποστέλλονται από 
την Πολεοδομική Υπηρεσία στην αρμόδια Υπηρεσία του Υπουργείου 
Περιβάλλοντος, Χωροταξίας και Δημοσίων Έργων με τη γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για 
ειδικές ρυθμίσεις σύμφωνα με τις διατάξεις του άρθρου 4 παρ. 2 του 
Ν. 1577/85 περί Γενικού Οικοδομικού Κανονισμού, εφόσον δεν παρα¬ 
βλάπτεται το διατηρητέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των κτιρίων. Επιτρέπεται μόνο 
η τοποθέτηση επιγραφών περιορισμένων διαστάσεων που πληροφο¬ 
ρούν για τυχόν χρήση των κτιρίων. 

6. Για οποιαδήποτε επέμβαση στο εξωτερικό και εσοοτερικό των διατηρη¬ 
τέων κτιρίων, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 




ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Οίχ. 21733/1172 (4) 

Χαρακτηρισμός ως διατηρητέων δύο (2) κτιρίων που βρίσκονται στην 
πόλη του Αίγιου επί της οδού α) Ζαΐμη αριθ. 11, φερόμενο ως 
ιδιοκτησία Παν. Τσίτσα και β) Ζαΐμη αριθ. 13, φερόμενο ως ιδιοκτη¬ 
σία Ιεράς Μονής Παμμεγίστων Ταξιαρχών Αιγιαλείας και καθορι¬ 
σμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλλοντος 
(ΦΕΚ 767/Β) και ειδικότερα το άρθρο 5, όπως τροποποιήθηκε με την υπ’ 
αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 23.12.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 3.2.1987 απάντηση του Παναγιώτη Τσίτσα και την από 
13.2.1987 απάντηση της Ιεράς Μονής Παμμεγίστων Ταξιαρχών Αιγιλείας, 
αποφασίζουμε: 

1. Χαρακτηρίζονται ως διατηρητέα τα δύο (2) κτίρια που βρίσκο¬ 
νται στην πόλη του Αίγιου επί της οδού α) Ζαΐμη αριθ. 11, φερόμενο 
ως ιδιοκτησία Παν. Τσίτσα και β) Ζαΐμη ^αριθ. 13, φερόμενο ως 
ιδιοκτησία Ιεράς Μονής Παμμεγίστων Ταξιαρχών Αιγιαλείας, όπως 
φαίνονται σημειωμένα στο σχετικό πρωτότυπο τοπογραφικό διά¬ 
γραμμα σε κλίμακα 1:500 που θεωρήθηκε από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 
21733/1987 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση γιατί πρόκειται για αξιόλογα κτίρια 
με νεοκλασσικά αρχιτεκτονικά και μορφολογικά στοιχεία. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων τους. 


3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας τους. 

4. Στο χαρακτηριζόμενο ως διατηρητέο κτίριο επί της οδού Ζαΐμη 
αριθ. 11 επιτρέπεται η προσθήκη κατ’ επέκταση του α' ορόφου καθώς 
και η εν μέρει σε εσοχή προσθήκη κατ’ επέκταση στον β’ όροφο, 
μετά από έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ), εφόσον οι προσθήκες αυτές εναρμονίζονται μορφολο¬ 
γικά με την όψη του διατηρητέου κτιρίου. 

5. α. Δεν επιτρέπεται η τοποθέτηση φωτεινών ή μη επιγραφών και διαφημί¬ 
σεων στα διατηρητέα κτίρια. Επιτρέπεται μόνο η τοποθέτηση επιγραφών 
περιορισμένων διαστάσεων που πληροφορούν για τυχόν χρήση των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών 
στα ισόγεια καταστήματα που θα αναφέρονται αποκλειστικά στο όνομα 
και στο αντικείμενο των εργασιών τους. Οι φωτεινές επιγραφές στα 
ισόγεια των καταστημάτων έστω και αν τοποθετούνται μέσα στις προθή¬ 
κες έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία και αριθμούς. 

6. Για οποιαδήποτε επέμβαση στο εξωτερικό και εσωτερικό των διατηρη¬ 
τέων κτιρίων, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



